CELEX: C2006/326/87
Language: sl
Date: 2006-12-30 00:00:00
Title: Zadeva C-456/06: Predlog za sprejetje predhodne odločbe, ki ga je vložilo Bundesgerichtshof (Nemčija) 16. novembra 2006 — Peek & Cloppenburg KG proti Cassina S.p.A.

30.12.2006   
            
            
               SL
            
            
               Uradni list Evropske unije
            
            
               C 326/43
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 16. novembra 2006 — Peek & Cloppenburg KG proti Cassina S.p.A.
   (Zadeva C-456/06)
   (2006/C 326/87)
   Jezik postopka: nemščina
   Predložitveno sodišče
   Bundesgerichtshof
   Stranki v postopku v glavni stvari
   
      Tožeča stranka: Peek & Cloppenburg KG
   
      Tožena stranka: Cassina S.p.A.
   Vprašanja za predhodno odločanje
   
               1)
            
            
               
                           a)
                        
                        
                           Ali je treba primere, v katerih je tretjim osebam omogočena uporaba primerkov z avtorsko pravico zaščitenih del, ne da bi bil s prepustitvijo v uporabo povezan prenos dejanske pravice do razpolaganja s temi primerki, šteti za kakršnokoli distribuiranje na drugačen način od prodaje v smislu člena 4(1) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (1) (Direktiva o informacijski družbi)?
                        
                     
                           b)
                        
                        
                           Ali gre za distribuiranje v smislu člena 4(1) Direktive o informacijski družbi tudi, če se primerki z avtorsko pravico zaščitenih del javno prikazujejo, ne da bi bila tretjim osebam dana možnost njihove uporabe?
                        
                     
         
               2)
            
            
               V primeru pritrdilnega odgovora: Ali spoštovanje načela prostega pretoka blaga v zgoraj navedenih primerih lahko nasprotuje uresničevanju pravice do distribuiranja, če razstavljeni primerki v državi članici, kjer so bili izdelani in dani v promet, niso zaščiteni z avtorsko pravico?
            
         
      (1)  UL L 167, str. 10.